*Ооржак Шериг-оол Дизижикович 1942 чылдын (июнь) июль 24-те Барыын-Хемчик кожууннун Шекпээр суурунга торуттунген.Ол ог-буленин 5 дугаар оглу.*

*Шериг-оол Ооржак бирги классты Дон-Терезин школазынга, 2-3 классты Ак, 4-7 классты Дон-Терезин чеди чыл школазынга тергиин эки демдектерлиг дооскан. Оон соонда Кызылдын №2школазынын сески клазынга ооренип киргеш, 1962 чылда он бирги классты монгун медальдыг дооскан. Школачы чылдарында ол чугле оорениринге салым-чаяанныг эвес, спортка, ылангыя хол бомбуунге эн-не сундулуг чораан, ынчангаш школанын шилиндек командазынын капитаны турган. Оон ангыда хой-ниити ажылынга киржип чораан.*

*Шериг-оол школаны дооскаш, шериг албаны эрттиргеш, Ак-Довурактын тудугларынга ажылдаан. 1966 чылда Москванын К.А. Тимирязев аттыг Кодээ ажыл-агый академиязынче ооренип чорупкан. Экономика факультединге оон-биле Чоон-Хемчиктин Бажын-Алаактан Сара Бири-Санаа кады ооренип турган. Чоорту аныяктар бот-боттарын чоок билчип, 1967 чылда ог-буле тудуп, кады чурттай берген.*

 *Сураглыг Кодээ ажыл-агый академиязын Ш.Д. Ооржак чугле тергиин эки демдектерлиг дооскан. Академияны дооскан соонда, Сара биле Шериг-оол Ооржактар Барыын-Хемчиктин Шекпээр совхозка ажылдап, амыдыралдын делгем оруунче киргеннер. Олар беш ажы-толдуг, хой уругларлыг ог-булелернин санынга кирген. Дун уруу Рада Бажын-Алаакка, ийи дугаары Марита Москвага торуттунген, уш-дорт дугаарлары ийистер- Анета, Андриан, хеймери- Айдыс.*

 *Ш.Д. Ооржак совхозка-даа, кожууннар топтеринге-даа ажылдап тургаш, боду худа дузалал ажыл-агыйлыг болурунче кичээнгейни салып чораан. «Чаш ажы-толду чаа сут, дагаа чуургазы, ногаалар аймаа чокта канчап доруктуруп, остуруп алыр боор, оларны хун-буру садып алыр садыглар бар эвес, бодувустун кужувус-биле кылып ап чанчыга берген бис»-деп Монгушовна чугаалаар.*

 *Ш.Д.Ооржак республиканын ажыл-агый, совет, партия органнарынын удуртур ажылдарынга хой чылдарда уре- туннелдиг ажылдаан. 1992 чылдын март айда Тыва Республиканын бирги ПРезидентизинге ол сонгуткан. 1997 чылдын март айда сонгукчулар идегээш, бузурээш, бо албан дужаалга ийиги хуусаада ажылдаары-биле сонгуп алганнар...*

 *Шериг-оол Дизижикович Ооржактын буянныг уулези будунгур, чоруу чогунгур, оруу сут дег ак, сулдези бедик болурун кузээлинер.*